text: স্বাস্থ্য অধিদপ্তরের সাবেক মহাপরিচালকের গাড়িচালক আব্দুল মালেককে আদালতে নিয়েছে তুরাগ থানা পুলিশ। অস্ত্র ও বিশেষ ক্ষমতা আইনে দায়ের করা দুটি মামলায় আজ সোমবার (২১ সেপ্টেম্বর) বেলা পৌনে ১১টার দিকে তাকে ঢাকা মহানগর হাকিম দেবদাস চন্দ্র অধিকারীর আদালতে তোলা হয়।
  এর আগে ববার দিবাগত রাতে তুরাগ থানায় আবদুল মালেকের বিরুদ্ধে দুটি মামলার পর জিজ্ঞাসাবাদের জন্য আদালতে ১৪ দিনের রিমান্ড আবেদন করেছে পুলিশ।
  রবিবার বেলা সোয়া ৩টার দিকে আবদুল মালেককে তুরাগের বামনারটেক এলাকার একটি সাততলা ভবন থেকে গ্রেপ্তার করে র‌্যাব-১। এ সময় তার কাছ থেকে একটি বিদেশি পিস্তল, একটি ম্যাগজিন, পাঁচ রাউন্ড গুলি, দেড় লাখ জাল বাংলাদেশি টাকা, একটি ল্যাপটপ ও একটি মোবাইল উদ্ধার হয়।